Man erken hy het polisieman vermoorAnthony Swarts in die hof. Foto: SAPD Volgens ‘n polisiewoordvoerder is ao. Albie Julius (48) se liggaam op 6 Augustus in ŉ veld buite Grahamstad gevind. Anthony Swarts, ŉ verwer wat in die omgewing woon, is die volgende dag in hegtenis geneem. Swarts het Maandag aan die hooggeregshof in Grahamstad erken dat hy Julius met opset van sy selfoon en kontant beroof het voordat hy hom verskeie kere met ŉ mes gesteek het. Hy is skuldig bevind op aanklagte van moord en roof. Swarts sal vandag gevonnis word.